
December 2005


Louise vågnede, i Nicks seng, som de fleste andre weekender. Sneen dalede stille ned uden for vinduet og lagde en fin hvid dyne på taget over for. Nick var ligesom huset, godt puttet under den hvide dyne. Han sov oftest længere end hende, så Louise forsøgte altid at få lavet så mange lektier som muligt, inden han vågnede. Sådan var det ikke i dag. Nick havde en artikel han skulle skrive til studiet. Han gættede på at han ville bruge det meste af lørdagen på den. Det passede Louise fint. Hun havde alligevel et par stile, som hun skulle have skrevet.


Nick sov stadig, hun puttede sig ind til ham. Han lagde armen om hende, hun mærkede hans ånde, mod hendes lange lyse hår. Tænk hvis verden kunne være sådan her for altid. Hvis hun resten af livet skulle vågne lige så lykkeligt sammen med Nick. Hun ville gøre noget for ham. Hun listede ud af sengen, hoppede i sine jeans, trak en bluse over hovedet. Hun så sig i spejlet, jo det kunne hun godt. Hun tog sin nøgle og jakke og forlod lejligheden.


De sidste to måneder havde været hektiske. Hun havde været sammen med Nick al den tid hun kunne. De havde kun kendt hinanden i 14 dage, da hun fik en nøgle til hans lejlighed. Louise kunne komme og gå som det passede hende. Livet med Nick, havde åbnet en ny verden for hende. At hun rent faktisk betød noget for nogen. Nick fandt hende interessant. Han lyttede til hvad hun sagde og de havde mange diskussioner og drømme om fremtiden. Nu var det lige meget, med de andre i gymnasiet. Så længe hun havde Nick, kunne det være lige meget hvad de tænkte om hende.


Louise krydsede vejen. Den frosne sne knitrede under hendes støvler. Den lille klokke bimlede da hun åbnede døren. Duften af friskbagt brød og sukker ramte hende i den lune butik.


“Hvad skulle det være”, sagde den jævnaldrende pige bag disken.


“Jeg skal have to tebirkes og to græskarkerneboller.” svarede Louise.


Tilbage fra bageren, låste hun sig ind i lejligheden, lagde brødposen på køkkenbordet, smed tøjet og krøb ind under Nicks varme dyne.


“Du er iskold.” sagde han. “Det er fordi jeg har hentet bagerbrød til dig”, hun lagde sig helt ind til ham.


“Hvor er du fantastisk”, han kyssede hendes skulder.


“Vi burde stå op”, sagde han dovent, lidt efter.


“Jeg skal lige have varmen igen. Det var meget koldt udenfor.”


Hun rykkede så tæt op af ham som muligt og stjal den sidste varme. Han lagde armen om hende.


“Ok, så ligger vi ti minutter mere.” Hun elskede når de lå så tæt. Det var deres sidste dag sammen, inden jul. Nick ville rejse over til sine forældre i København næste fredag. Hun ville ikke se ham igen før i januar. Hun havde ikke fået lov af sine forældre at tage med til København henover nytåret. Så dagen skulle udnyttes, selvom de begge skulle arbejde.


“Jeg laver morgenmad til dig.” hun gik mod køkkenet, kun iført trusser og top. Hun vendte sig halvvejs og så Nick betragte hende. Hun satte vand over og dækkede det lille bord i køkkenet. Hun fandt juice og Matilde kakao til sig selv i køleskabet.


Nick ryddet af efter morgenmaden. Louise fandt sin engelsk opgave frem. Nick gik frem og tilbage langs spisebordet kun iført boksershorts. Hun tog sig selv i at kigge op hver gang hun havde læst to til tre linjer. Der var køligt i lejligheden, så hun gik ind for at tage tøj på. Hun fandt en gennemsigtig bluse. Den havde hun købt til når hun skulle være sammen med Nick. Hun kunne ikke forestille sig at have den på når andre var til stede. Hun tog en bh og de tætsiddende jeans på. Hun satte sig tilbage i sofaen. Nick havde sat en kande saftevand. Han sad ved spisebordet og betragtede hende.


“Skulle det der hjælpe på min koncentration?” spurgte han.


Louise satte et smørret smil ved hans kommentar. “Det der hjælper da heller ikke på min.” Han sad stadig, kun iført sine boksershorts og hans veltrænede overkrop. Han trak på skuldrene og fortsatte.


Han havde mange noter liggende på Post-Its eller papirer, de lå rundt om ham. Hun hørte hans fingre, der rytmisk trykkede bogstaverne ned på keyboardet.


Hun formede sin egen historie i hovedet. Emnet var dyrevelfærd. Ikke lige et emne, der fik ordene til at flyde for hende, slet ikke på engelsk.


Hun var vel halvvejs, da Nick lavede det første print. Han satte sig med det i hånden og en rød pen og begyndte at læse. Hun kunne se at han fortsat skrev flittigt, mens han læste. Hun havde brug for en pause, så hun rejste sig og kyssede ham blidt på kinden, mens hendes arme hvilede på hans skuldre. Han så op på hende.


“Hvor langt er du?”


“Jeg er cirka halvvejs, men det kommer ikke rigtig til mig.” Hun sukkede. “Det er ikke lige det fedeste emne.” Nick lagde papirerne og kyssede hende inderligt. Hun gispede efter vejret.


“Skal jeg læse den når du er færdig? Så kunne vi gå en tur bagefter” Louise syntes at det lød som en god idé


“Hvor langt er du?”


“Jeg er vel også ca. halvvejs,” sagde han så.


Louise gik tilbage og fortsatte. En time senere satte hun det sidste punktum og udskrev det hele. Printeren greb fat i papiret og dens rytme fyldte snart hele stuen. I badeværelset stoppede vandet med at plaske mod gulvet. Louise tog et glas saft, mens det sidste papir i sine ryk bevægede sig gennem printeren. Fodtrin i gangen og den solbrune krop i det hvide håndklæde, der fangede udprintet før hun selv nåede at få fat i det. Hun så afventende på ham mens han læste intenst, med sin lille røde pen i hånden. Hun så ham som sensoren, der læste hendes afgangsopgave. Havde hun været en artig pige, eller ville den røde pen om et øjeblik vælte ned over hendes opgave. Som piskeslag mod den uartige piges ryg. Hun hadede at blive kritiseret, men hun var selv sin egen største kritiker, andre måtte bare ikke. Til sidst så han op på hende.


“Ikke dårligt, jeg vil lige tænke og så læse igen, men først skal vi ud.” konstaterede han


“Nej,” sagde hun bestemt, “allerførst skal vi elske.”


Senere på eftermiddagen, gav Nick konstruktiv kritik. Hun foretrak de her dage, hvor de hjalp hinanden. Det at de var sammen om at skabe noget. Det var som om deres liv var skabt for hinanden. Alligevel var hans kritik, som lussinger der ramte hende. Han kunne ikke lide hendes opgave, det var hun sikker på. Selvom han sagde at det var små justeringer, så hun det som radikale ændringer. Hun fik som sædvanligt 12, men hun var ikke lige så tilfreds.

Juni 2008


“Tillykke Louise, Du får et syvtal.” Hendes fysiklærer, overrakte hende den sidste mundtlige karakter. Tallet fik varmen i kroppen til at stige. Mundvigen, begyndte langsomt at sitre på hende. Saltvandet nåede kanten, hun blinkede for at holde det tilbage. De manglende smil på hendes forældres ansigt sagde det hele.


Louises lærer satte huen på hende. Det irriterede hende at hun ikke kunne præstere, når nogle kiggede på hende. Skriftligt havde hun ingen problemer, der fik hun aldrig under ti. Men mundtligt i gymnasiet, havde været noget af en rutsjetur. Den laveste karakter havde været fire, både i mundtlig dansk og i kemi. Hun havde dog alligevel klaret sig bedst i de naturvidenskabelige fag.


“Syv er jo ikke en dårlig karakter” forsøgte hendes mor uden den mindste glæde i hendes tonefald. Louise kunne næsten ikke holde skuffelsen tilbage. Hun mærkede underlæben der fortsat vibrerede og tårerne der endnu engang trængte sig på. Lige nu havde hun bare brug for deres kærlighed. For at de anerkendte at deres pige havde gjort det bedste hun kunne, men der var ikke nogen omsorg at spore, ikke et kram at modtage. Louise var overvældet over alle sine indre følelser, på den ene side skuffelsen, på den anden side, var det også overvældende, at det hele nu var slut. Tre år, de var gået stærkt.


Senere på aftenen, sad hun alene hjemme i Nicks lejlighed. Hun regnede på sit gennemsnit, det ville ligge omkring 8,7. I bund og grund ikke en dårlig karakter, men langt fra nok til snittet for at læse medicin. Hun var ked af det og skuffet over at hun ikke kunne leve op til sine forældres forventninger, men mest af alt til sine egne. Hendes drøm var nu bare en drøm.


Nick havde også ytret at hun var dygtig. Han virkede glad, men hun kunne alligevel godt mærke at han var skuffet hver gang hun kom hjem med et syv tal, for sine mundtlige eksamener. Hun duede bare ikke til det, når hun skulle præstere her og nu.


Louise overvejede hvad hun så skulle læse. Nick der nu var færdig uddannet journalist, havde fået job på 24Update. Lige nu var han i Paris, som kommentator til det franske præsidentvalg, så hun ville ikke se meget til ham den næste måned. Hvad var det egentligt hun drømte om at blive? Hvad var det for et liv hun ønskede? At leve sammen med Nick var hun ikke i tvivl om.


Hun rejste sig fra sofaen. Hendes mor havde inviteret til en af restauranterne langs med Århus Å. Hun glædede sig og så alligevel ikke, nu når Nick ikke skulle med. Hun hentede en cola i køleskabet og satte sig igen.


Han havde været meget bestemt i torsdags i forhold til hvad hun skulle.


“Jeg havde tænkt at tage cyklen, der er ikke så langt til Restauranten,” Louise fandt hans bukser frem og lagde dem på sengen.


“På den dag hvor du fejrer at du er blevet student?”, Nick var i gang med at tælle Euro, på den anden side af sengen.


“Ja, hvad havde du ellers forestillet dig?”


“Og når du skal hjem?”


“Der tager jeg da også cyklen.”


“Og hvis der sker dig noget? Nej det vil jeg altså ikke have. Århus er ikke en sikker by om natten.” Nick tog passet, billetten og Euro. Han placerede dem i en pose og lagde den i tasken.


“Der sker mig sgu da heller ikke noget.”


“Jeg vil ikke have det. Du tager en taxi.” Dikterede han.


“Det har jeg da ikke råd til på SU.” Louise så op.


Nick åbnede sin pung og hev 1500 kr. op og smed dem på sengen.


“Så længe du er sammen med mig, er penge ikke noget du skal bekymre dig om. Du tager den taxi, begge veje og du køber en pæn kjole at tage på.” Han så hende direkte i øjnene. “Er det alt tøjet jeg skal have med?”


Louise tog en blok papir i skuffen, satte sig tilbage i sofaen. Hun tændte de to stearinlys der stod på sofabordet. Ved siden af stod resten af hendes aftensmad, en tallerken med pasta og ketchup.


Louise vidste at han gjorde alt for at beskytte hende, han var hendes prins. Hun ville bare ikke ligge ham til last, hun fik stort set aldrig lov til at betale for noget. I det hele taget betalte han alt, efter han havde fået jobbet.


De skulle være sammen resten af livet, det havde de besluttet. De havde allerede planlagt bryllup til august. Hun huskede tilbage på efteråret:


De havde været hjemme hos hendes forældre. De sad i haven, det var en af de sidste dage, hvor det var vejr til at sidde ude. Louises mor havde skænket kaffen, da Nick fortalte om hans nye job hos 24Update. Han skulle primært være på udlandsredaktionen i Odense, men der kunne være opgaver hvor han skulle ud at rejse. Mest for at supporte korrespondenterne ved store begivenheder. Louises forældre var blevet meget lykkelige og stolte på Nicks vegne.


“Flytter du så til Odense?” spurgte Louises mor, mens hun rørte i kaffen. “For så kan Louise godt flytte hjem igen, mens hun bliver færdig” Louise skar en grimasse indvendig. Nu var hun endelig sluppet ud af det hus, så skulle hun ikke tilbage. Hendes forældre var søde nok, men nogle gange fik hun bare for meget af dem. Hun var helt sikkert vokset fra at bo hjemme.


“Det kunne være så hyggeligt at få hende hjem igen. Nu når hun skal til at læse på universitetet og sådan.” Louise var ved at eksplodere. Hendes mor talte, som om hun slet ikke var til stede, eller ikke selv havde en mening, men hun sagde ikke noget.


“Nej, Jeg bliver boende i Århus. I hvert fald indtil Louise er færdig med gymnasiet og har fundet ud af hvad hun skal læse. Vi har været adskilt fra hinanden før, det skal ikke ske igen.” sagde Nick.


“Jamen det ved hun da, hun skal læse til læge. Børnelæge måske. Flere kager?” sluttede Louises mor.


Nick tog igen ordet, “Jeg synes vi skal giftes, når hun er færdig med gymnasiet. Jeg vil sørge for at hun ikke mangler noget.”


Louise havde nær tabt kaffekoppen. Sagde han virkelig det? hvad skulle hun svarer lige her i hendes forældres have? Hun havde drømt om at blive gift med Nick og de havde da snakket om at de skulle være sammen for evigt, have børn sammen, men hun havde ikke lige set den komme.


“Vi er sikre på at du vil tage dig godt af hende,” havde hendes far sagt. ”Men hun bør få en uddannelse først og leve sit liv, begå sine fejl, før hun binder sig i et ægteskab.” Sætningen skabte en akavet stilhed. Nick tømte sin kop, sagde farvel og gik.


“Jeg vil meget gerne have Nick som svigersøn,” sagde hendes far da de lidt senere stod med opvasken i køkkenet. “men Louise skat, du skal ikke vælge for tidligt. Nick er trods alt en del ældre, du ville være bundet til universitetet i tre år, mens Nick ville have verden som sin arbejdsplads. Jeg ved godt at han er dit et og alt, men du har ikke prøvet andre, så hvordan kan du vide at han er det rigtige?” Han tog stakken af tallerkner og satte dem på plads på hylden i skabet. “Hvad nu hvis 24Update vil sende Nick til Mellemøsten eller USA som korrespondent? Så skal han bo der, imens du læser her.”


Louise kunne godt se hvad hendes far mente. Men hendes hjerte bankede for Nick. Han var det bedste hun nogensinde havde mødt. De ville allerede have et mellemdistanceforhold. Nick ville jo arbejde i Odense, mens de boede sammen i Århus. Han var ikke hjemme hver dag.


Et par dage senere friede Nick til hende. Hun havde sagt ja med det samme.


Louise satte blyanten på papiret og begyndte at tegne i hjørnet, mens hun tænkte.


Hun ville have børn med Nick. Han drømte om et helt fodboldhold, men det ville hun ikke lægge krop til. Han sagde det måske også mest i sjov. Louise drømte om at få tre børn med Nick. Hun drømte om et stort hus med have, en bil, et sommerhus, måske også en hund og at de ikke manglede noget. Hun vidste at Nicks job var uforudsigeligt. Hun ville sjældent vide hvornår han var hjemme eller på farten. Måske måtte de flytte meget, måske måtte hun blive hjemme, mens han sjældent var her.


Det med at være læge og være gift med en journalist var en umulighed, det kunne hun godt se. Men det var nu allerinderst inde det hun ville, hjælpe andre når de havde brug for det. Være der for dem, som ingen havde været for hende, før Nick. Men hvordan skulle hun kunne have 12 timers vagter, når Nick var ude at rejse. Hun var nødt til at have et job med faste arbejdstider og så lidt rejseaktivitet som muligt, men også et job som der var efterspørgsel på, både i Danmark og resten af verden, hvis han nu blev udstationeret.


Hun var jo naturvidenskabelig, så hun måtte finde noget i den boldgade. Men kunne ikke lige komme på andet end computer og It. Hun havde aldrig skrevet en linje kode. Hun så ned af sine fine klaverfingre. De til perfektion filede negle, der til dagen havde den samme farve, som båndet på hendes hue. De vidste ikke hvad hård hud var. Så hun skulle nok ikke lave noget hvor man skulle bruge hænderne. Hun slog det ud af hovedet. Der må være noget andet. Hun kunne blive pædagog, men kunne ikke se sig selv passe andres børn. Hun ville forandre verden og ville gerne skabe noget, som ændrede den verden hun levede i. Noget der ville gøre det nemmere at være menneske, men vidste bare ikke lige hvordan.


Louise ryddet af bordet og vaskede tallerken af. Hun børstede tænder og lagde sig i den store dobbeltseng. Hun tænkte på Nick og på om han mon savnede hende. Smilet bredte sig på hendes læber, med tanken om at hun imorgen skulle prøve sin brudekjole og være sammen med Kristine. De havde ikke haft meget tid sammen, mens de havde haft læseferie.


Hendes mor havde insisteret på at komme med, men Louise havde blankt afvist.


“Jamen hvad nu hvis den ikke passer, eller er skæv. Louise havde forsøgt med at det havde syersken nok styr på. Men hendes mor var blevet ved, til sidst havde hun dog accepteret kompromis med at Kristine tog med.


De mødtes på Cafe Stiften, Kristine sad allerede ved et af bordene ud mod banegårdspladsen. Louise fik et kæmpe kram og hun mærkede sin egen glæden ved Kristines varme omfavnelse. De bestilte to Chai latte. Kristine viste stolt sin hue frem.


“Har du fundet ud af hvad du vil læse,” spurgte Louise, mens hun ubekvemt så rundt i den temmelig fyldte cafe og prøvede at finde sig tilrette.


“Jeg tror jeg vil læse arkitektur & design. Jeg kunne godt tænke mig at arbejde med design på en eller anden måde, men jeg kan ikke finde ud af om det skal være bygninger eller noget andet.” Kristine rettede på blusen og drak lidt af sin Chai Latte.


Louise smilede, “Det lyder som dig, fuldstændig opslugt af at sætte streger på et stykke papir.”


“Ja, eneste ulempe er at det er i Aalborg.”


“Hvad har du ellers fået tiden til at gå med, noget med drenge?” Louise forsøgte at fortrænge den fortravlede verden omkring hende.


Kristine smilede forlegent.


“Ja”, fniste hun. “Jeg har mødt en sød fyr, han er i lære som tømrer. Rasmus, han har nogle lækre overarme og en fræk røv.” Hendes øjenbryn søgte mod himlen og et kækt smil bredte sig. De strålende øjne sagde det hele, han havde ramt noget meget dybt i Kristine.


“Ham vil jeg gerne møde, måske vi kunne ses alle fire.” sagde Louise mens hun så på uret, “Nåh vi skal vist afsted hvis vi skal være der til tiden.”


Louise kom ud af prøverummet, iført sin brudekjole. Syersken viste hende hen foran spejlet, på et lille podie. Louise så sig selv i den kjole hun skulle giftes med Nick i. Den var lang, let struttende med høj hals og lange ærmer. Den var ligesom Louise havde drømt om. En kjole hun kunne føle sig tryg og lækker i, som samtidig ikke udstillede hende for meget.


“Du er smuk,” sagde hun. Louise blev rørt til tårer.


“Tror du han vil kunne lide den?” spurgte hun.


“Ja, han vil synes du er den smukkeste brud i verden.” Kristine, kunne heller ikke holde tårerne tilbage.


Louise nåede kort hjem og vende, inden hun skulle mødes med sine forældre.


Hun fandt kjolen som Nick havde givet hende penge til at købe.


Hendes forældre var allerede kommet, da hun nåede frem til restauranten.


“Tillykke min skat,” sagde hendes far. “Vi er så stolte af dig.”


Louise vidste ikke lige hvordan hun skulle respondere på den udtalelse. Hun havde langt fra levet op til deres målsætning.


“Det er en festdag,” fortsatte hendes mor, “så nu skal du bare vælge lige hvad du har lyst til.”


Louise var egentlig ikke særlig sulten, men hun vidste at hendes forældre sikkert ville vælge tre retter hver. Så hun gik ombord i menukortet.


“Vi har da købt en lille gave til dig.” Hendes mor sad allerede med den på skødet, næsten før tjeneren var væk.


“Jeg er ked af at jeg har skuffet jer,” fik Louise langt om længe over læberne.


“Det snakker vi ikke mere om,” svarede hendes far spidst “Nu ser vi fremad. Vi er så stolte af dig.”


“Her, åbn den nu,” sagde hendes mor.


Louise tog den lille blå æske, der indeholder en sølvkæde, og et rundt vedhæng med en indgraveret studenterhue hvori der stod 2008.


“Tak, den er smuk,” sagde hun, og lod hendes far give hende den på.


Resten af aften, faldt samtalen ikke en eneste gang på hendes uddannelse, eller for den sags skyld Louises fremtid.


Hun låste sig ind i Nicks lejlighed og lagde sig på sengen. Det havde været en ok aften, men lidt underlig. Havde hendes forældre altid været sådan? Havde hun nogensinde skuffet dem som nu? Hun huskede da hendes undulat døde, der havde de købt en ny. Da hun var faldet ned fra træet, havde hun fået en barbiedukke. Hun havde opgivet at tælle hvor mange gange, hun var røget af Buster, fordi han havde nægtet at springe over bommene. Hver gang havde hun fået noget. Hun så ned på halskæden og sukkede. Igen en ting. Holdt vandet i øjne tilbage. Hun mindes ikke at hun havde fået et kram, at der var nogle der rent faktisk havde trøstet hende.

29. Juli 2008


Den 29. juli 2008, havde vendt op og ned på Louises liv. Hun sad med kuverten i hånden og ventede på Nick kunne ringe hvert øjeblik det skulle være. Hun havde satset. Selvom hun godt vidste at det nok ikke ville lykkedes, havde hun søgt ind på medicinstudiet i Århus, som sit første valg. Digital design, i Århus, som andet valg.


Hun åbnede kuverten og vidste ikke helt om hun skulle tage papirerne ud eller ej. Hun gjorde det og stivnede. Hun var blevet optaget på sit tredje valg. Om fire uger ville hun starte på kommunikation og IT, uddannelsen i København. Hun kunne ikke overskue det. Bryllup om 14 dage, tonsvis af sidste øjebliks detaljer, som skulle på plads og to uger senere skulle hun bo i København. Hvordan skulle de nå at sælge lejligheden? Hvor skulle de bo? Hvad med hendes forældre og venner? Nick ringede, han blev ovenud lykkelig.


“Godt gået skat. Så må vi jo finde en lejlighed i København. Jeg hører her på redaktionen med det samme, der er en del der bor i Hovedstaden. Fokusér du nu på det du skal have klaret i dag. Så beskæftiger vi os med lejligheden i morgen. Jeg kommer hjem i aften.”


Mandag havde de sat lejligheden til salg, eller rettere Nick havde sat den til salg. De havde i weekenden set flere i Storkøbenhavn på nettet, som de begge syntes om. Fredagen før brylluppet var lejligheden i Århus solgt som forældrekøb. Ugen efter havde Nick lejet en lejlighed nord for København, til overtagelse 1. oktober. Louise kunne slet ikke følge med. Nu var hun gift og de havde en lejlighed, som var stor nok til en lille familie.


Louise måtte have overblik, hun sad med sin liste, hun var nødt til at skrive ned hvad hun skulle gøre og i hvilken rækkefølge. Pakke, købe bøger, melde flytning, bestille flyttebil … listen blev meget lang. Hun fandt et nyt stykke papir og skrev det op i rækkefølge, efter hvornår hun skulle hvad. Hun overlod ikke én af opgaverne til Nick.









4


30. september 2008


Klokken var lidt i 12. Louise havde været til morgen forelæsning på universitetet på Amager. Nu mødte hun Nick foran opgangen til deres nye treværelses lejlighed. Det havde taget hende ca. fem minutter at nå frem fra toget på cykel. Hun ærgrede sig over at hun ikke havde valgt en uddannelse på DTU, det havde været så meget nemmere, end at skulle helt ind til København. Hun kunne slet ikke være i sig selv af spænding. Hendes forældre ville være der om en time. De kom fra Århus for at hjælpe med istandsættelsen.


Louise bankede på, ejendomsfunktionæren åbnede. De trådte ind i den tomme lejlighed. Man kunne se støvet langs panelerne, mærker efter hvor billederne havde hængt, men ellers så lejligheden ud til at være i god stand. Hun havde allerede planlagt i sit hoved og på papir, hvilke rum der skulle bruges til hvad, samt hvor hvad skulle stå. Hun havde tegningen i sin taske.


Jo der skulle gøres rent, inden de kunne komme i gang. Hun så ud over området fra altanen, Nick stillede sig bag hende. Han kyssede hende på halsen. “Så har vi igen vores eget”, sagde han.


Tre uger senere kom flyttebilen. Hendes forældre var igen i København og Nick var på job, i Rom. Så hun måtte selv, bruge weekenden på at indrette lejligheden. Selvom hun burde skrive en opgave til studiet.


Hendes far var ved at samle sengen, hendes mor var i gang med at pakke køkkenet ud af kasserne. Louise selv var ved at flytte møblerne på plads i stuen. Hun så ud over dem. Det var alle Nicks møbler, fra hans lejlighed i Århus. Hun kunne ikke finde et eneste møbel, der ikke var Nicks. Det samme gjaldt de fleste andre ting.


Hun havde ikke bragt meget med hjemmefra og de havde ikke købt noget i det år de nu havde boet sammen i Århus. Det var også Nicks lejlighed, hans indskud. De havde rigeligt råd til at leve på Nicks indkomst alene. Så Louise kunne nøjes med sin SU og fokusere på studiet. Nick syntes ikke det var nødvendigt at hun arbejdede. Det var rart, så kunne Louise fokusere på studiet. Hun havde allerede set, hvordan nogle af hendes medstuderende kæmpede med at få studie og fritidsjob til at gå op i en højere enhed. De så trætte ud og virkede ikke alle sammen lige forberedte.


Nick landede sent den søndag. Alle møblerne var kommet på plads, som på tegningen. De fleste af kasserne stod åbne eller var tømte. Det der manglede, var at få billeder på væggen og få tilsluttet internet og tv’et.


Louise sad i et gråt joggingsæt på langs i sofaen. Der var levende lys på sofabordet, ellers var lejligheden mørk. Hun havde serveret Nicks yndlingsvin i to glas. Han ville være hjemme om ti minutter og Louise havde savnet hans tilstedeværelse. Hun var vant til at han ikke var hjemme, men alligevel var det bedst når han var der.


Hun læste i en studiebog til forelæsningen i morgen tidlig. Nicks nøgle kunne høres i låsen. Hun lagde bogen og rejste sig. De mødtes i gangen og Louise kastede sig om halsen på ham og kyssede ham inderligt. Hun mærkede hans hænder der klemte hendes røv blidt.


De kyssede længe. Hun slap ham, “Velkommen hjem, skat. Jeg har skænket vin.” De gik ind i stuen. “Hvordan var turen?” spurgte Louise interesseret.


“Den var interessant, men det var ikke lige den historie vi havde tænkt os.” svarede Nick i et gab.


“Lang dag, skat?” Han nikkede.


“Vi var oppe klokken fem i morges.” Louise rakte ham vinen.


“Så er det godt at du har fri imorgen og kan sove længe. Jeg skal være på studiet ved otte tiden, der er forelæsning.” De smagte på den.


“Den vin skulle da vist have været lidt koldere.” vrissede Nick tørt. Louise syntes den var perfekt. Hun kyssede ham blidt, “Undskyld, det er jeg ked af. Skal du slet ikke se hvordan jeg har indrettet lejligheden?”


“Jo,” sagde han begejstret. Han tog hende i hånden og lod hende vise rundt og fortælle. Hun elskede ham virkelig, selvom det nogle gange var svært for hende at forstå de valg han tog. Hun syntes han havde ændret sig siden han var blevet færdig. Han forgudede hende ikke mere på samme måde som tidligere, alligevel var hun hans et og alt, det vidste hun.


De endte i soveværelset, Louise havde tændt nogle LED stearinlys. Hun mærkede ham bag sig, han holdt om hende.


“Det er blevet vildt hyggeligt”, sagde han så. Hans hånd gled op på hendes bh løse bryst. Hun fornemmede hans overraskelse. Han vendte hende om og lynede joggingblusen ned. Han så på hendes nøgne overkrop. Louise løsnede hans bælte og åbnede bukserne og lod dem falde. Hun så ham i øjnene mens hun kærtegnede ham. Hun lod sine joggingbukser falde og valsede tilbage til stuen efter vinglassene, som gik hun på en catwalk. Hun gættede på at han studerede hendes røv, som var blottet i den blonde g-streng. Han så på hende, da hun kom tilbage med glassene og flasken. Louise satte dem på sengebordet. Nick stod stadig i jakke, skjorte, strømper, sko og boksershorts. Hun syntes det var frækt sådan at klæde ham af. Hun knappede skjorten op, imens han upåvirket så på hende. Hun mærkede hans veltrimmede krop, mellem sine fingre. Louise satte sig på sengekanten, smagte på den kølige vin og lod vinen glide rundt i munden, inden hun sank. Hun kærtegnede ham igen, med sine fingre og lange negle uden på boksershortsene, der hurtigt tog form af hendes kærtegn. Endnu et zip vin, inden hun tog hvad boksershortsene havde skjult i sin kolde mund. Ja, det havde været en lang dag, kunne hun smage. Men hun lod sig ikke mærke af det. Hun måtte være den overbærende hustru. Efter lidt tid lagde hun ham på sengen, trak sine fugtige trusserne af. Hun ville have ham.


“Slik noget mere,” hviskede han kælent. Louise satte et knæ på hver side af hans hoved. Hun så hvordan han så op i hende. Inden hun bøjede sig, for at tage ham igen i munden. Louise lod sin mis glide tæt forbi hans mund. Hun håbede inderligt at han ville gengælde hvad hun gav ham. Hans hænder var på hendes baller hans mund og tunge på højre inderlår, der langsomt, men sikkert kyssede sig vej mod hendes klit. Bare tanken, tændte hende. Nick stoppede lige før han nåede det gode sted og startede så igen fra det andet inderlår, igen målrettet mod samme punkt. Denne gang gled hans læber og tunge hen over skamlæberne. Hun nød det og pressede sin mis så tæt på ham som hun kunne, for at lukke hans tunge ind. Den kom igen glidende, langs en sti af følsomme nervespidser, der var usynlig for andre. Hans mund der kyssede sig vej, smagte på hver en del af hende, tættere og tættere på hendes indre. Da hans tunge endeligt gled over hendes klit og ind i hende langs skambenet, trak hun underlivet sammen. Det var en berusende følelse, hun var hans for evigt.


“Åh Nick, tag mig!”

November 2009


Telefonen ringede, Louise sad på studiet, i kantinen. Hun havde købt en bolle med ost og peberfrugt. Det var Nick.


“Hej skat, jeg har fået en sindssyg mulighed!” Louise kunne allerede gætte at det betød at han skulle rejse. Forhåbentlig ikke for længe.


“Vi har fået kontakt til en narkohandler i Danmark, ikke en af de små, men en af dem der importerer, som gerne vil ud af det. Vi skal lave en dokumentar og jeg skal til Burma, for at se nogle af plantagerne. Det er selvfølgelig undercover.” Louise sank en gang, “Er det ikke farligt?”


“Jo, men vi er også ved at rekruttere et team af sikkerhedsfolk og fotografer. Det bliver det helt store. Vi rejser om et par uger, så er nok væk i en måned eller sådan. Så kan du jo også koncentrerer dig om studierne, frem for at jeg hele tiden distrahere dig.”


Louise vidste ikke hvad hun skulle sige. Hun havde jo vist at Nick ville rejse meget i sit job. Det var jo derfor, hun var nødt til at have et job med faste arbejdstider. Men hun savnede ham når han ikke var der og næsten en måned. Så længe havde de aldrig været adskilt før.


“Det lyder spændende,” sagde hun så til sidst.


“Ja,” sagde han. “Jeg kan fortælle dig mere om det i aften.”


Louise lagde på. Hun måtte heller få lavet en aftale med Mads eller Kristine. Det kunne være sjovt at se dem og det ville fylde tomrummet, mens Nick var væk.


-*-


Nick havde været i Burma i næsten en uge. Louise sad denne lørdag alene tilbage i lejligheden. Studiebøger lå spredt ud over sofabordet, der lå plancher og noter ud over spisebordet. Hun fik dårlig samvittighed, tænk at Nick bare skulle være væk i et par dage og så kunne hun ikke engang holde hus.


December stod for døren. Louise skulle aflevere semesteropgave lige inden jul og Nick ville være tilbage den 23. december. De skulle holde jul med hans familie og det havde ikke passet hendes mor, men Louise glædede sig til at se om Nicks familie holdt jul som hendes.


Louise så ud over lejligheden. Hun var nødt til at få ryddet op. Nicolai, en af hendes studiekammerater ville komme senere, fordi han skulle hjælpe hende med opgaven. Hun skulle skrive omkring 100 sider, de var ikke problemet og det skred fint fremad. Den kreative del af opgaven, som var at opsætte en hjemmeside der understøttede opgaven, det drillede hende.


Hun var ellers normalt kreativ og god til tegning, men det med at skrive koder var fortsat en udfordring. Hun var for dum til at lære, det havde Nick sagt. Måske havde han ret.


Hun gik i køkkenet og tog opvasken. Ordnede det værste rod i lejligheden og tog et bad.


Hun tog tøj på og satte sig foran computeren. Ved siden af lå en bunke kvadreret A4 papir. Louise så på et par stykker af dem, ja det var sådan hendes hjemmeside skulle se ud. Nu skulle den bare blive levende på skærmen.


Det ringede på døren, hun åbnede.


“Hej, er du klar?” Spurgte Nicolai.


“Ja, jeg har det hele inde i stuen.” Hun hentede sodavand og lidt snack i køkkenet.


“Hvad havde du tænkt?” Spurgte han.


Louise viste ham A4-siderne, da telefonen ringede. Det var Nick og første gang han havde ringet i denne uge. “Hej skat, hvordan har du det?” Nick var svær at høre for der var var en del støj på linjen.


“Har det godt, vi er kommet frem til en by der hedder Pinkan. Her var en telefonboks. Vi kan ikke få mobilerne til at virke. Men vi skal have base lidt længere oppe af floden. Så håber jeg kan ringe lidt oftere fra nu af. Jeg savner dig virkelig.”


“Jeg savner også dig, skat. Der sker ikke så meget herhjemme. Din mor var forbi forleden, hun er så spændt på at se hvad du kommer hjem med.”


“Det er vi også, vi har ikke set nogle kokaplanter endnu og kun få valmuemarker,” Svarede han.


“Så er Nicolai fra studiet her,” fortalte Louise. “han skal hjælpe mig med hjemmesiden.” Det varede lidt før Nick svarede.


“Har du set ham længe?” Spurgte han spidst. Louise blev helt paf.


“Nej” svarede hun. “Vi snakkede om det i denne her uge og han lovede at hjælpe mig igang. Han har lavet hjemmesider i mange år.”


“Skal I så være sammen i mange dage?” Louise fornemmede et truende tonefald.


“Jeg ved det ikke, jeg tror ikke at det tager så lang tid.” svarede hun.


“Jeg syntes at du skal finde en pige næste gang, fyre er så uberegnelige. Du skulle jo nødig havne i noget ubehageligt.” forsøgte han at overbevise hende.


“Hvad mener du?” Spurgte Louise.


“Alle mænd er ikke som mig. Det kan være han håber på et engangsknald, som tak for hjælpen.” Nick lød bekymret. “Du skal ikke se ham mere! Nåh jeg må løbe, det er dyrt at ringe herfra. Pas på dig selv skat.”


Nick afbrød forbindelsen. Nicolai sad allerede ved tasterne og var godt i gang med at downloade et program på hendes computer. Nicolai var vel ca. 180 cm høj og havde et typisk skandinavisk udseende, med skæg. Han havde en t-shirt på inderst og en ternet åbenstående skjorte yderst. Hans jeans var slidte og sad ikke til. Han så ikke ud til at han kom i et fitnesscenter, ikke at han var decideret tyk, men han så ikke atletisk ud nogle steder. Louise havde jo heller ikke valgt at spørge Nicolai om hjælp på grund af hans udseende, eller for den sags skyld fordi hun ville have noget som helst med ham at gøre bagefter. Hun havde spurgt ham fordi han havde styr på det med hjemmesider, så når han havde lært hende det, så var der ingen grund til at holde kontakten videre.


“Var det din kæreste?” Nicolai brød stilheden,


“Mand,” svarede hun “Han er i Burma på forretningsrejse.” Hvor er du dum Louise, tænkte hun. Nick har lige sagt at hun ikke skulle stole på andre mænd og så fortalte hun Nicolai at hun var alene hjemme. Ok at hun var gift, men alene hjemme.


“Det lyder spændende. Sådan at komme ud at rejse, men må jo også være kedeligt og ensomt at skulle blive hjemme.” Han så på hende. Louise fortrød allerede at hun havde sagt det. Hun måtte finde en måde at slippe af med ham på.


“Den er færdig,” sagde han så.


“Hjemmesiden?” Louise blev lettet.


“Nej,” grinede Nicolai, “så nemt er det heller ikke. Kom og sæt dig, så skal jeg lære dig det.”


“Du har lavet nogle gode tegninger, så vi kan fokusere på teknikken. Du tegner godt.” Louise gik i forsvar, hvad fedter han for? men Nicolai bemærkede det øjensynligt ikke.


“Selv er jeg bedst til at tegne dyr og mennesker.” Han fandt et blankt stykke og tegnede en hest.


Klokken var vel 22 da Nicolai kørte hjem. Han havde givet hende et kram. Louise var ikke helt sikker på om det var det hun ville, altså kramme ham. Var de nu venner? De havde ihvertfald mange fælles interesser. Nicolai tegnede. Han havde spurgt om hun ville med i Zoo og tegne dyr. Hun var ikke helt sikker, heller ikke på hvad Nick ville sige.

